**ŠALČININKŲ R. EIŠIŠKIŲ GIMNAZIJA**

**DIREKTORIAUS ROBERTO SLIŽEVSKIO**

**2019 METŲ VEIKLOS ATASKAITA**

2020 m. sausio 15 d. Nr.

Eišiškės

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Įgyvendinant 2018/2019 m. metų veiklos planą buvo iškeltas prioritetas: Ugdymo kokybė  Planuojant 2018/2019 m. m. gimnazijos veiklą buvo remtasi įsivertinimo ir apklausų rezultatais, strateginio plano, Veiklos tobulinimo plano tikslais. Strateginis planas parengtas 2017-2020 metams, Veiklos tobulinimo planas parengtas 2018-2021 metams.  Metiniai tikslai:  1.Siekti visapusiško ugdymo proceso dalyvių poreikių tenkinimo.  2. Kurti besimokančią mokyklą, padedančią visiems mokiniams skleisti individualius gebėjimus.  Įgyvendinant tikslus ir uždavinius sutelkiau specialistų komandą: socialinis pedagogas, psichologas, logopedas, karjeros specialistas. Pagal ŠMM projektą „Psichologinės pagalbos teikimas“ psichologų komanda suteikė 177 val. konsultacijų mokiniams, tėvams, mokytojams. Buvo pravestos 3 paskaitos smurto prevencijos SPARK programos temomis. 40 val. buvo skirta paskaitoms tėvystės įgūdžių ugdymo klausimais. Nuolat buvo vykdomas tėvų švietimas . Gimnazijos psichologė, socialinė pedagogė, logopedė vedė užsiėmimus su tėvais, teikė individualias konsultacijas. Mokinių maitinimas organizuotas pagal naujus reikalavimus. Sėkmingai vykdoma Sveikatos ir lytiškumo ugdymo bei rengimo šeimai bendroji programa.  Daug dėmesio skirta individualios mokinio pažangos stebėjimui ir aptarimui: organizuojami trišaliai mokinio-tėvų-klasės auklėtojo pokalbiai, mokinio-tėvų-dalykų mokytojų pokalbiai. Nacionalinio mokinių pasiekimų patikrinimo rezultatai buvo aptariami individualiai su kiekvienu mokiniu, jo tėvais ir numatyti problemų sprendimo būdai. Išnaudotos visos ugdymo plane numatytos valandos mokinių poreikiams tenkinti ir mokymosi pagalbai teikti. Padaryta pažanga aptariama pasibaigus pusmečiui. Vyko individualūs pokalbiai su tėvais. Buvo numatytos pagalbos teikimo formos ir būdai. Pažanga aptariama remiantis turimais duomenimis: patikrinamųjų darbų, 2-ų klasių diagnostinių testų, 4-ų, 6-ų, 8-ų klasių standartizuotų testų rezultatais. Nacionalinių mokinių pasiekimų patikrinimų rezultatai parodė, kad rezultatų vidurkiai yra: 2 klasių -matematika- 77,1 proc., skaitymas-83 proc., teksto kūrimas-59,6 proc.; 4 klasių : matematika-70,7 proc., skaitymas-79,2 proc., rašymas-80 proc., pasaulio pažinimas-73,4 proc; 6 klasių: matematika-pagrindinį lygį pasiekė 65,2 proc., patenkinamą -30,4 proc., nepasiektas patenkinamas-4,3 proc. Skaitymas: aukštesnįjį lygį pasiekė 15,4 proc., pagrindinį-61,5 proc., patenkinamą-23,1 proc. Rašymas: aukštesnįjį lygį pasiekė 26,9 proc., pagrindinį-19,2 proc., patenkinamą-11,5 proc., nepasiektas patenkinamas-42,3 proc. . Mokslo metų pabaigoje buvo rengiami kiekvieno 1-4 klasių mokinio pasiekimų aprašai. Baigiantis mokslo metams 5-8, IG-IIIG klasių auklėtojai kartu su mokiniu ir jo tėvais aptaria mokymosi pasiekimų rezultatus.  Dalyvauta olimpiadose, akcijose, programose, projektuose, konkursuose: Socialinės reklamos plakatų ir prevencinių vaizdo klipų konkursas, respublikinis konkursas „Sveikuoliai“, akcijos „ Kalėdinis atvirukas į senelių globos namus“, „ Vilties medis“, projektas „Kam to reikia“, „Žalioji olimpiada“, projektas „Opieka nad Polonią i Polakami za granicą“ ir kt. II-IV G klasių mokiniams organizuotos išvykos į Šalčininkų r. Darbo biržą. Vyko susitikimai su universitetų, kolegijų atstovais, studentais, įvairių profesijų atstovais.  Buvo vykdoma pedagoginės priežiūros stebėsena, organizuojami metodinės tarybos pasitarimai, metodinių grupių pasitarimai mokinių pasiekimų gerinimo klausimais. Parengtas „ Pagalbos mokiniui teikimo tvarkos aprašas“ Atnaujinta „Mokinių pasiekimų ir pažangos vertinimo tvarka“. Parengtas, aptartas ir priimtas Mokinių mokymosi pasiekimų gerinimo tvarkos aprašas . Mokinių, turinčių specialiųjų ugdymosi poreikių pasiekimai ir pažanga buvo analizuojami pokalbiuose su mokytojais dalykininkais, klasių auklėtojais, VGK posėdžiuose.  Patobulinta ugdymosi aplinka. Įsigyta naujų kompiuterių, kompiuterinių programų, vadovėlių, mokymo priemonių, metodinės literatūros, papildytas bibliotekos fondas. Gimnazija dalyvauja projekte „ Mokyklų aprūpinimas gamtos ir technologinių mokslų priemonėmis“.  Tėvams sudarytos sąlygos teikti pasiūlymus planuojant klasių metinę veiklą, gimnazijos veiklą. Buvo atliktos tėvų apklausos IQESonline sistemoje. Gegužės mėnesį buvo organizuota Atvirų durų diena tėvams. Tėvai buvo kviečiami į šventes, renginius, koncertus. Buvo tęsiamas projektas „Šok į tėvų klumpes“, organizuojami susitikimai tėvų darbovietėse, tėvai lankėsi mokykloje, pasakojo apie savo profesijas. Mokslo metų pabaigoje buvo organizuota bendra mokinių ir tėvų šventė, skirta mokslo metų užbaigimui.  Socialiniuose tinkluose, gimnazijos svetainėje skleidžiama informacija apie gimnazijos veiklą.  Mokiniams buvo sudarytos sąlygos vystyti savo gebėjimus popamokinėje veikloje. Būreliams buvo skirta 48 val. Sudarytos galimybės mokiniams, mokytojams dalyvauti projektinėje veikloje ( „ Kurkime Lietuvos ateitį drauge“, „ Sveikatą stiprinančių mokyklų banga per Lietuvą-2018“, „ Atmintis gyva nes liudija“, „ Lietuvos takais“, „ Pažink valstybę“, „ Piliakalnių paslaptys“, „ Auksinės minutės“, tarptautinis projektas „ Dyktando Niepodległosciowe“, „Verslumo ugdymo projektas“, „Harmonija 12 mėnesių 12 kompanijų. Daugybė galimybių“). Dalyvavome Mokomųjų mokinių bendrovių mugėje ir pelnėme verslingiausios komandos titulą. Respublikinėje vaikų kūrybinių darbų parodoje „Lietuva-vaiko širdyje“ gavome apdovanojimą. Antrus metus dalyvavome tarptautiniame projekte „ Razem dla edukacji. Rodzina polonijna“. Dvi mokinių grupės dalyvavo „Erasmus-Step into enterprise“ ir „Erasmus+“ projektuose. Mokiniai aktyviai dalyvavo daugumoje renginių, konkursų, organizuotų organizacijos „Macierz szkolna“ ( II vieta XX lenkų dainos festivalyje, religinės poezijos konkursas- I ir III vietos, Historiada - V vieta ). Sporto olimpinėse žaidynėse mūsų mokiniai laimėjo 6 I-as vietas, 3 II-as vietas, 5 III-as vietas ir visumoje užėmė I vietą rajone. Dalykų olimpiadose laimėjome 10 I-III vietų. Laimėjome I-ą vietą tarptautiniame konkurse „ Polska we wspomnieniach, rodzinie i tradycji“. Priešmokyklinio ugdymo grupės vaikai ir pradinių klasių mokiniai dalyvavo tarptautiniuose kūrybiniuose konkursuose: „ Ir aš mažas buvau“, „ Mano žemę man likimas dovanoja“, „ Atvirukas Lietuvai“, respublikiniuose konkursuose: „ Įžiebk švieselę širdyje“, „ Neš pelytė saldų mėgą“, „ Lietuva –vaiko širdyje“, „ Eilėraštis Lietuvai“, „ Linksmieji besmegeniai“. Teisinių žinių konkurse „Temidė“ laimėjome I-ą vietą rajone ir IV-respublikoje.  Mokytojai dalijosi tarpusavyje patirtimi, vyko atviros pamokos, užsiėmimai, renginiai.  Sėkmingai įvestas etatinis apmokėjimas. Nei vienam mokytojui nesumažėjo darbo atlyginimas. Sėkmingai baigėme finansinius metus. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Skatinti pedagogų bendradarbiavimą, gerosios patirties sklaidą ir kiekvieno mokinio individualios pažangos stebėjimą ir augimą | Mokytojai aktyviai dalinosi kvalifikacijos tobulinimo renginių patirtimi mokykloje ir už jos ribų.  Organizuoti mokymus mokytojams, švietimo pagalbos specialistams individualios pažangos tema | Daugiau nei 30% mokytojų patalpino savo metodinę medžiagą projekto „Lyderių laikas 3“ Šalčininkų rajono savivaldybės kūrybinės komandos inicijuotojoje „Mokytojų kūrybinėje laboratorijoje“. Ne mažiau kaip 90 proc. mokytojų ir švietimo pagalbos mokiniui specialistų patobulino mokinių pažinimo, jų pažangos pripažinimo, vertinimo kompetencijas | Mokytojai nuolat tobulino savo kvalifikaciją kursuose, seminaruose. Iš viso buvo išklausyta 2627 valandos kursų ir seminarų. Vienam mokytojui vidutiniškai tenka 57 valandos. Pagal Gimnazijos veiklos tobulinimo planą buvo organizuojami du mini mokymai mokinių pažangos ir pasiekimų vertinimo klausimais. Didelė mokytojų dalis tobulino kvalifikaciją nuotoliniu būdu. Gimnazija aktyviai dalyvavo projekte „Lyderių laikas-3“. Pagal šį projektą dvi mokytojos vedė atviras pamokas rajono mokytojams. Dalis mokytojų tobulinosi užsienyje (Lenkijoje).  Gimnazijoje nuolat vyko metodinių grupių, metodinės tarybos pasitarimai aktualiomis temomis. Mokytojai dalijosi tarpusavyje patirtimi, vyko atviros pamokos, netradicinės pamokos, pamokos už mokyklos ribų, užsiėmimai, renginiai. 17 mokytojų dalyvavo tarptautiniame projekte „ Razem dla edukacji. Rodzina polonijna“. Lietuvių k. mokytojos aktyviai dalyvauja diskusijose, dalijasi metodine medžiaga internetinėje erdvėje ( Lituanistų avilys, Lituanistų sambūris). Mokytoja Jolita Lavrukaitienė parengė mokinius ir dalyvavo respublikinėje vaikų kūrybinių darbų parodoje –konferencijoje „Lietuva-vaiko širdyje“. Mokytoja Mažena Juchnevič dalyvavo Pietų Lietuvos savivaldybių forume „Bendradarbiavimas versus konkurencija švietime“. Taip pat M. Juchnevič dalyvavo stažuotėje Estijoje ir Suomijoje. Chemijos mokytoja metodininkė Žana Bogdevičienė parengė 2 mokinus III Rajoninei gamtamokslinei konferencijai ( Dirbtinių rutuliukų „Ikrų“ gaminimas). Logopedė Ivona Krajevska pristatė pranešimą rajono lenkų mokyklų konferencijoje. |
| 1.2. Dalyvaujant 2019 projekte ,,Mokinių ugdymosi pasiekimų gerinimas diegiant kokybės krepšelį“ gerinti mokinių mokymosi pasiekimus ir pažangą bei ugdymo organizavimą. | Mokinių ugdymosi pasiekimų gerinimas.  Pasiektas beveik visų mokinių pažangumas. Visi mokiniai keliami į aukštesnes klases.  Aukštesni pagrindinio ugdymo pasiekimų patikrinimo rezultatai ( palyginus su 2018 m.). Aktyvus mokinių dalyvavimas viktorinose, konkursuose. | Gauta specialių tikslinių lėšų. Už šias lėšas įsigyta reikalingų mokymo priemonių, informacinių technologijų. Papildomai skirta valandų konsultacijoms 5-8 klasėse. Konsultacijų tvarkaraštis pritaikytas mokinių poreikiams. Dalis lėšų panaudota netradicinių pamokų organizavimui už mokyklos ribų ( muziejuose, istorinėse vietovėse ir t.t.). Kiekvienas mokytojas praves nemažiau 3 pamokų 5-8 klasėse su IKT panaudojimu. | Specialių tikslinių lėšų negauta. Sėkmingai įgyvendintas ugdymo planas savo lėšomis. Išnaudotos visos ugdymo plane numatytos valandos. Ugdymo planas atitinka mokinių, mokytojų poreikius. Skirtos valandos mokinių poreikiams tenkinti, konsultacijoms, kitoms veikloms.  Pagrindinio ugdymo pasiekimų patikrinimo rezultatai taip pat atitiko strateginiame plane numatytus laukiamus rezultatus ir buvo geresni palyginus su praeitų metų rezultatais: lietuvių kalbos patikrinimą išlaikė 96 proc. laikiusiųjų; matematikos patikrinimą -75 proc., gimtosios kalbos patikrinimą – 96 proc. laikiusiųjų.  Brandos egzaminų rezultatai palyginus su praeitų metų rezultatais yra geresni.  Iš viso buvo pasirinkta 72 valstybiniai brandos egzaminai ir 51 mokyklinis brandos egzaminas. Išlaikyta 97 % visų pasirinktų valstybinių brandos egzaminų ir 100% mokyklinių brandos egzaminų. Geriausiai išlaikytas rusų k. valstybinis egzaminas. Visi abiturientai gavo brandos atestatus.  Visi mokiniai perkelti į aukštesnes klases.  Kiekvienas mokytojas pravedė po 2-3 netradicines pamokas už mokyklos ribų, po 3 atviras pamokas su IKT panaudojimu.  Iš Europos sąjungos fondų investicijų projekto“ Mokyklų aprūpinimas gamtos ir technologinių mokslų priemonėmis“ buvo įsigytos mokymo priemonės 1-4, 5-8 klasių mokiniams. Įsigyta naujų priemonių muzikos ugdymui.  Mokiniai labai aktyviai dalyvavo konkursuose, viktorinose. 32 mokiniai dalyvavo edukaciniame konkurse „ Olimpis-2019“, gauta 3 I-o laipsnio medaliai.  46 mokiniai dalyvavo tarptautiniame matematikos konkurse Kengūra 2019. 3 mokiniai pateko į 50 geriausių. 7 mokiniai dalyvavo tarptautiniame „Geografijos Kengūra“ konkurse. Laimėta 6 auksiniai Kengūros diplomai ir 1 sidabrinis. 3 mokiniai dalyvavo Geografijos Kengūros Lyderių ture. |
| 1.4 Kurti funkcionalią mokinių mokymosi aplinką. | Atnaujintos ugdymo erdvės ir patalpos, t.y.  choreografijos salė, sporto salė, sporto aikštynas, bėgimo takeliai, dalinai klasės, koridoriai Pagal techninius reikalavimus žaidimo aikštelėje sutvarkyti trys žaidimo konstrukcijas ir paruošti kontrolei technikos tarnybai. Atlikti koridorių ir kai kurių klasių kosmetinį remontą. | Atliktas mokyklos pastato kosmetinis remontas (sienų, grindų, lubų).  Sporto aikštynas paruoštas pavasario-rudens sezonui.  Sutvarkytas ir sulygintas bėgimo takelių pagrindas.  Pagal techninius reikalavimus žaidimo aikštelėje sutvarkyti trys žaidimo konstrukcijas ir paruošti kontrolei technikos tarnybai. | Beveik kiekvienoje klasėje atliktas kosmetinis remontas. Koridoriuose perdažytos sienos, grindys . Atliktas mokyklos virtuvės remontas. Pagerintos fizinio lavinimo sąlygos pradinių klasių mokiniams ( atsirado galimybė vesti pamokas atnaujintoje teniso salėje). Taip pat atliktas kosmetinis remontas sporto salėje. Sporto aikštynas paruoštas rudens-pavasario sezonui: sutvarkyti bėgimo takeliai, futbolo aikštynas, šuolių į tolį sektorius, lauko krepšinio aikštelė. Žaidimo aikštelės ir konstrukcijos atitinka higieninius reikalavimus ( atliktas įvertinimas). Įrengtas žaidimo kambarys jaunesnių klasių mokiniams. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
|  |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| Dalyvavimas „Erasmus-Step into enterprise“ ir „Erasmus+“ tarptautiniuose projektuose. | Užmegztas bendradarbiavimas tarp Lenkijos ir mūsų gimnazijos jaunimu. Jaunimas dalyvavo bendrose ugdomosiose veiklose. Dvi mūsų gimnazijos mokinių grupės turėjo išvykas į Lenkiją, viena mokinių grupė iš Lenkijos svečiavosi pas mus. |
| Sukurtas gimnazijos pedagoginio darbo priežiūros organizavimo ir vykdymo tvarkos aprašas. | Tvarkai pritarta Mokytojų tarybos posėdyje 2019-10-29 d. protokolas Nr.2. Taip pat pritarė Darbo Taryba ( 2019-11-5 d., protokolas Nr. 1.) |
| Vykdyti pakoreguotą Mokytojų etatinio darbo apmokėjimo tvarką. | Buvo sėkmingai vykdoma Mokytojų etatinio darbo apmokėjimo tvarka. Atnaujinti priedai prie darbo sutarčių. Sudaryti darbo grafikai. Nei vienam mokytojui nesumažėjo atlyginimas. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
|  |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 5.2. Užduotys iš esmės įvykdytos pagal sutartus vertinimo rodiklius | Gerai X |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1.Bendravimo ir informavimo kompetencija. |
| 6.2. Teisės aktų išmanymas ir taikymas. |

Gimnazijos direktorius Robert Sliževski 2020-01-15